Fem maskiner rydder træ efter træ i Østerild Klitplantage. Det går efter planen, selvom der stadig sidder en enkelt aktivist i et træ. -Jeg hørte der var to, men at den ene nu er kommet ned. Det er et stort område, så det sænker ikke arbejdet, at den enkelt aktivist stadig sidder i et træ. Vi gør bare vores arbejde, siger Claus Rasmussen fra Naturstyrelsen til TV2/Nord. Der køres med fem maskiner, hvilket er to mere end først planlagt. Politiet er tilstede i dag og holder aktivisterne væk fra det afspærrede område. -Vi vil gerne nå så meget som muligt, mens vi har politiet herude, så vi kører til der bliver mørkt i dag. Jeg håber tumulten falder lidt til ro, så vi bare kan gøre vores arbejde, siger Claus Rasmussen. Efter planen skal fase et være ryddet fredag aften. Det er i alt 12 hektar.

Opsummering:
Aktivisterne i Østerild Klitplantage har ikke forsinket rydningsarbejdet, der går efter planen.